ดอลล์แข็งฉุดทองคําโลกร่วง “ทองไทย” ฮวบตาม 200 บ. แตะระดับต่ำสุดรอบ 2 สัปดาห์
ดอลล์แข็งฉุดทองคําโลกร่วง “ทองไทย” ฮวบตาม 200 บ. แตะระดับต่ำสุดรอบ 2 สัปดาห์
ดอลล์แข็งฉุดทองคําโลกร่วง “ทองไทย” ฮวบตาม 200 บ. แตะระดับต่ำสุดรอบ 2 สัปดาห์
30 มี.ค. 2564

สมาคมค้าทองคำ รายงานราคาทองในประเทศ (96.5%) เปิดตลาดวันนี้ (30 มี.ค.64) เมื่อเวลา 09.29 น.ที่ผ่านมา ร่วงพรวดเดียว 200 บาท เมื่อเทียบกับประกาศราคาซื้อขายครั้งสุดท้ายของวันจันทร์ ที่ตลอดทั้งวันมีการประกาศราคาทองทั้งหมด 4 รอบ รวมราคาปรับลดลงเล็กน้อย 50 บาท ส่งผลให้ราคาทองในประเทศแตะระดับต่ำสุดในรอบ 2 สัปดาห์
โดยราคาทองคำแท่งวันนี้ รับซื้ออยู่ที่บาทละ 25,200.00 บาท ขายออกที่ราคาบาทละ 25,300.00 บาท
ทองรูปพรรณ รับซื้ออยู่ที่ราคาบาทละ 24,741.12 บาท ขายออกที่บาทละ 25,800.00 บาท
ราคาทองคำ Spot เช้านี้ปรับตัวลดลงสู่บริเวณ 1,710 ดอลลาร์ หลังจากปิดตลาดเมื่อคืนที่ผ่านร่วงลง 20.1 ดอลลาร์ สู่ระดับ 1,714.6 ดอลลาร์ แตะระดับต่ำสุดในรอบ 3 สัปดาห์ เนื่องมาจากได้รับแรงกดดันจากการแข็งค่าของดอลลาร์ ในขณะที่ตลาดจับตาการประกาศแผนการลงทุนด้านสาธารณูปโภคของประธานาธิบดีโจ ไบเดนแห่งสหรัฐ ในวันพุธนี้